cyanic-selkie/wikianc huggingface dataset:
Ξενοδοχείο Αίολος
''«Υπό το όνομα “Αίολος” ανοίγεται ξενοδοχείον εν Αθήναις πλησίον της πλατείας του Πλατάνου και της Πνυκός. Εις το Ξενοδοχείον τούτο δίδονται δωμάτια εφωδιασμένα με κραββάτους και έπιπλα ευρωπαϊκά. Πωλούνται δε διαφόρων ειδών οίνοι της Ευρώπης και άλλα διάφορα οινοπνευματώδη ποτά. Δίδεται πρόγευμα με τζάι και διάφορα ξηρά βρώματα. Τα φαγητά της τραπέζης γίνονται και κατά τον ευρωπαϊκόν και κατά τον τουρκικόν τρόπον, αι δε τράπεζαι είναι εις πάσαν ώραν έτοιμοι. Τα πάντα δίδονται εις μετρίας τιμάς».''
Εξωτερικοί σύνδεσμοι
Κατηγορία:Ξενοδοχεία στην Αθήνα Κατηγορία:Πλάκα
Φθαλικό οξύ
Το φθαλικό οξύ είναι ένα αρωματικό οργανικό οξύ με δύο καρβοξυλικές ομάδες (-COOH) στο μόριό του. Το παράγωγό του φθαλικός ανυδρίτης παίζει σημαντικό ρόλο στη χημική βιομηχανία.
Σύνθεση
Η κλασική παρασκευή του φθαλικού οξέος βασίζεται στην καταλυτική οξείδωση του ναφθαλινίου προς φθαλικό ανυδρίτη και μετέπειτα υδρόλυση του τελευταίου προς φθαλικό οξύ. Μια πιο σύγχρονη μέθοδος χρησιμοποιεί ως πρώτη ύλη το ο-ξυλόλιο αντί του ναφθαλινίου.
Ισομέρεια
Το μόριο του φθαλικού οξέος μπορεί να θεωρηθεί ότι προέρχεται από την προσθήκη μιας δεύτερης καρβοξυλικής ομάδας στον βενζολικό δακτύλιο του βενζοϊκού οξέος. Τρία είναι τα ισομερή που μπορούν να προκύψουν με τον τρόπο αυτό, το φθαλικό, το ισοφθαλικό και το τερεφθαλικό οξύ:
Ο γενικός όρος «φθαλικά οξέα» χρησιμοποιείται για να γίνει αναφορά και στα τρία ισομερή, για παράδειγμα σε περίπτωση απροσδιόριστων μιγμάτων των τριών ενώσεων. Ωστόσο, η ονομασία «φθαλικό οξύ» αναφέρεται αποκλειστικά στο ορθό ισομερές, δηλαδή στην ένωση όπου οι δύο καρβοξυλομάδες βρίσκονται σε γειτονικά άτομα άνθρακα του βενζολικού δακτυλίου.
Χρήσεις
Το φθαλικό οξύ και ο ανυδρίτης του είναι πρώτες ύλες για την παραγωγή των πολυεστερικών ρητινών, μέσω εστεροποίησης με πολυαλκοόλες όπως η γλυκερόλη. Το φθαλικό οξύ χρησιμοποιείται επίσης ως πρώτη ύλη για την παρασκευή χρωστικών ουσιών και πλαστικοποιητών.
Δείτε επίσης
Κατηγορία:Αρωματικές ενώσεις Κατηγορία:Δικαρβοξυλικά οξέα
Ελίκη (βασίλισσα)
Η Ελίκη ήταν κόρη του μυθικού βασιλιά Σελινούντα στην αρχαία Αιγιάλεια. Παντρεύτηκε τον Ίωνα, γιο του Ξούθου, ο οποίος διαδέχτηκε και τον πατέρα της στον θρόνο. Ο Ίωνας έκτισε μια νέα πόλη για πρωτεύουσα και την έδωσε το όνομά της, Ελίκη.
Αναφορές
Κατηγορία:Δήμος Διακοπτού
Κατηγορία:Μυθικοί βασιλείς της Αχαΐας
1887 Βιρτόν
Ο Βιρτόν (Virton) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,03. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από την πόλη Βιρτόν του νότιου Βελγίου.
Μαργαρίτης Φραγκογιάννης
Η δράση του
Ο Μαργαρίτης Φραγκογιάννης μετείχε στην Επανάσταση από το ξεκίνημά της, στις χερσαίες επιχειρήσεις στην Ανατολική Στερεά και στην Εύβοια. Το Μάρτιο του 1822 με δικές του δαπάνες συγκροτεί σώμα που μετέχει στο μπλόκο του Ευρίππου και στην εκστρατεία Καρύστου. Την περίοδο του εμφυλίου υπηρέτησε υπό τις διαταγές του Βάσου Μαυροβουνιώτη μαζί με τους συμπατριώτες του Τριαντάφυλλο και Κωνσταντίνο Τζουρά, στην Πελοπόννησο και στην Ύδρα. Το 1824 βρισκόταν στο Ναύπλιο πληρώνοντας εξ ιδίων για τη σίτιση των 17 στρατιωτών του σώματός του, έως ότου η Κυβέρνηση αποφάσισε να του χορηγήσει σιτηρέσιο στις 19 Ιουνίου:
1887 Βιρτόν
Φυσικά χαρακτηριστικά
Η μέση διάμετρος του Βιρτόν εκτιμάται σε 18,9 χλμ. περίπου. Τα υπόλοιπα φυσικά χαρακτηριστικά του είναι άγνωστα.
Μαργαρίτης Φραγκογιάννης
Η δράση του
"Διατάττεται το Υπουργείον να δώση εις τον Μαργαρίτην Φραγκογιάννην, Λήμνιον, Διαταγήν δια 17 στρατιώτας και καθημεριν'ον σιτηρέσιον από την σήμερον. Εν Ναυπλίω τη 19η Ιουνίου 1824".
1887 Βιρτόν
Εξωτερικοί σύνδεσμοι
Βιρτον
Μαργαρίτης Φραγκογιάννης
Η δράση του
Στις 1 Ιουλίου 1824 του δίνεται ο βαθμός της υποχιλιαρχίας με διάταγμα του πρωθυπουργού Γεωργίου Κουντουριώτη, το οποίο ενέκρινε το βουλευτικό σώμα στις 2 Ιουλίου. Παραμένει στο Ναύπλιο αλλά αδυνατεί να συντηρήσει τους στρατιώτες του σώματός του αφού δεν τον πληρώνει η διοίκηση και τους ταΐζει ο ίδιος δανειζόμενος χρήματα. Σε αλλεπάλληλες αναφορές του προς τη διοίκηση ζητά να λυθεί το πρόβλημα, διότι τον πιέζουν οι δανειστές του και ζητά τουλάχιστον η διοίκηση να καλύψει το χρέος του που είχε φθάσει στα 500 γρόσια. Το Οκτώβριο του 1824 εμπλέκεται σε ταραχές στο Άργος, συλλαμβάνεται και φυλακίζεται στο Μπούρτζι. Ελευθερώνεται στις 18 Νοεμβρίου για να λάβει μέρος στις εκστρατείες κατά του Ιμπραήμ.
Στη συνέχεια χάνονται τα ίχνη του.
Πηγές
Κατηγορία:Αγωνιστές του 1821
Μόα Χιέλμερ
Η Μόα Ελίν Μαριάν Χιέλμερ (γεννημένη στις 19 Ιουνίου 1990) είναι σουηδή αθλήτρια η οποία αγωνίζεται στα 200 και 400 μέτρα. Η Χιέλμερ γεννήθηκε στη Στοκχόλμη. Κέρδισε ασημένιο μετάλλιο στο Ευρωπαϊκό Πρωτάθλημα Νέων το 2011 στην Οστράβα. Έσπασε το σουηδικό ετήσιο ρεκόρ στα 400 μέτρα στις 14 Αυγούστου 2011 και στη συνέχεια νίκησε δύο φορές στο Ευρωπαϊκό Πρωτάθλημα στο Ελσίνκι το 2012. Στις 29 Ιουνίου 2012 κέρδισε χρυσό μετάλλιο στο Ευρωπαϊκό Πρωτάθλημα Στίβου 2012 στο Ελσίνκι όταν κέρδισε το τελικό των 400 μέτρων όπου και έθεσε νέο σουηδικό ρεκόρ στα 51.13 δευτερόλεπτα. Είχε θέσει τους προηγούμενους χρόνους ρεκόρ στον ημιτελικό της προηγούμενης μέρας.
Στις 13 Δεκεμβρίου 2013 η Χιέλμερ αποκάλυψε ότι ήταν έγκυος και δεν θα αγωνιζόταν κατά τη διάρκεια του 2014.
Εξωτερικοί σύνδεσμοι
Κατηγορία:Δρομείς ταχύτητας Κατηγορία:Σουηδοί αθλητές του στίβου Κατηγορία:Σουηδοί αθλητές του στίβου στους Θερινούς Ολυμπιακούς Αγώνες Κατηγορία:Κάτοχοι μεταλλίων του Σουηδικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κλέμενς φον Κέττελερ
Ο Κλέμενς φον Κέττελερ (γερμανικά: Clemens von August Freiherr Ketteler, 1853 - 1900) από τον Οίκο των Κέττλερ ήταν Γερμανός διπλωμάτης. Δολοφονήθηκε στις 20 Ιουνίου 1900, στο Πεκίνο, κατά την Εξέγερση των Μπόξερ.
Βιογραφία
Ο Κλέμενς φον Κέττελερ γεννήθηκε στις 22 Νοεμβρίου του 1853 στο Πότσδαμ και ήταν γόνος οικογένειας ευγενών, των von Ketteler, από την ιστορική περιοχή Μούστερλαντ. Μετά την ολοκλήρωση των γυμνασιακών του σπουδών εισήλθε στον πρωσικό στρατό και το 1879 διορίστηκε στην Υπηρεσία Εξωτερικής Δράσης, όπου στη δεκαετία 1880-1889 διορίστηκε διερμηνέας στο γερμανικό προξενείο στην Καντόνα και Τιεντσίν της Κίνας. Μετά από ένα σύντομο πέρασμα από το υπουργείο Εξωτερικών, την περίοδο 1892-1896 διορίστηκε πρεσβευτής στις Ηνωμένες Πολιτείες στην Ουάσιγκτον και στη συνέχεια, από 1896 έως 1899 διορίστηκε πρέσβης στο Μεξικό.
Στις 11 Απριλίου του 1899 ο Κέττελερ ανέλαβε πρέσβης στο Πεκίνο. Στις 20 Ιουνίου του 1900, κατά τη διάρκεια της λεγόμενης εξέγερση των Μπόξερς ξεκινώντας από τη συνοικία των πρεσβειών με τον διερμηνέα του για να μεταβεί στο κινεζικό υπουργείο Εξωτερικών για διεξαγωγή διαπραγματεύσεων, περνώντας την Πύλη Χα-Τα-Μεν, πυροβολήθηκε σχεδόν εξ επαφής θανάσιμα από έναν Κινέζο ονόματι Εν-Χάι δεκανέα του Μαντζουριανού συντάγματος που είχε στρατοπεδεύσει σε κοντινή απόσταση. Ο δράστης συνελήφθη και αργότερα στη δίκη που ακολούθησε δήλωσε ότι ενήργησε υπό τις διαταγές ανώτερου του κυβερνητικού παράγοντα και δεν είχε καμία σχέση με τους Μπόξερς. Τελικά καταδικάστηκε σε θάνατο και εκτελέστηκε δι' αποκεφαλισμού.
Η δολοφονία του Κέττελερ ήταν η αφορμή για τη στρατιωτική επέμβαση ενός κοινού εκστρατευτικού σώματος από διάφορες μεγάλες δυνάμεις στην Κίνα, της λεγομένης Οκταεθνούς Συμμαχίας.
Η σορός του Κέττελερ μεταφέρθηκε στη Γερμανία και ενταφιάστηκε με τιμές στο κεντρικό νεκροταφείο του Μούνστερ. Διάδοχός του ως πρεσβευτής στο Πεκίνο ήταν ο Αλφόνς Μουμ Σβαρτσενστάιν, ο οποίος και υπέγραψε το Πρωτόκολλο Μπόξερς για λογαριασμό της Γερμανίας ενώ το επόμενο έτος ανεγέρθηκε στη θέση της δολοφονίας μνημείο σε μορφή πύλης που φέρει το όνομά του.
Εξωτερικοί σύνδεσμοι
Κατηγορία:Γερμανοί διπλωμάτες Κατηγορία:Εξέγερση των Μπόξερ Κατηγορία:Οίκος των Κέττλερ
Λουδοβίκος Φερδινάνδος της Βαυαρίας
Ο Λουδοβίκος Φερδινάνδος (γερμ. Ludwig Ferdinand, 22 Οκτωβρίου 1859 - 23 Νοεμβρίου 1949) από τον Οίκο του Βίττελσμπαχ ήταν πρίγκιπας της Βαυαρίας.
Βιογραφία
Ο Λουδοβίκος Φερδινάνδος Μαρία Κάρολος Ερρίκος Αδαλβέρτος Φραγκίσκος Φίλιππος Ανδρέας Κωνσταντίνος γεννήθηκε στη Μαδρίτη και ήταν ο πρωτότοκος γιος του Αδαλβέρτου της Βαυαρίας και της Αμαλίας των Βουρβόνων-Ισπανίας, κόρης του Φραγκίσκου δε Πάουλα, Δούκα του Κάδιθ.
Μετά τη γέννησή του οι γονείς του επέστρεψαν στη Βαυαρία, όπου γεννήθηκαν τα άλλα τέσσερα αδέλφια του. Ήταν ο μόνος που κράτησε φιλικές σχέσεις με τον εξάδελφό του Λουδοβίκο Β΄ της Βαυαρίας και έτσι ο μόνος που εκαλείτο με τη σύζυγό του στο Ανάκτορο Χέρρενχιμζε ή για ιδιωτικά δείπνα στο Ανάκτορο του Μονάχου. Όταν ο Λουδοβίκος Β΄ συνελήφθη στο Κάστρο Νόισβανσταϊν το 1886, κάλεσε τον Λουδοβίκο Φερδινάνδο για βοήθεια· επρόκειτο να πάει από το Νύμφενμπουργκ, όταν τον σταμάτησε ο θείος του Λεοπόλδος, ο οποίος ετοιμαζόταν να αναλάβει αντιβασιλέας.
Ήταν ένας από τους ελάχιστους πρίγκιπες της Ευρώπης, που ασχολήθηκε με μη κυβερνητική ή στρατιωτική εργασία: ήταν χειρουργός γυναικολόγος. Κατά τον Α΄ Παγκόσμιο Πόλεμο εργάστηκε επικεφαλής του χειρουργικού τμήματος του Στρατιωτικού Νοσοκομείου του Μονάχου, αν και ήταν κατ' όνομα συνταγματάρχης στο Πεζικό της Βαυαρίας και σε ένα σύνταγμα Δραγόνων της Πρωσίας.
Νυμφεύτηκε το 1883 την εξαδέλφη του Μαρία δε λα Παθ, κόρη της Ισαβέλλας Β΄ της Ισπανίας και αδελφή του Αλφόνσου ΙΒ΄ της Ισπανίας. Η σύζυγός του ήταν κυρία του Βασιλικού Τάγματος της Μαρίας Λουίζας της Ισπανίας-Πάρμας. Το 1885 το ζεύγος μετέβη στη Βαυαρία και διέμεινε σε μία πτέρυγα του Ανακτόρου Νύμφενμπουργκ, που τους παραχώρησε ο Λουδοβίκος Β΄. Ο Λουδοβίκος Φερδινάνδος αργότερα απέκτησε το Ανάκτορο Λουδοβίκου Φερδινάνδου μέσα στο Μόναχο, στην Πλατεία Βίττελσμπαχ, μαζί με τον μικρότερο αδελφό του Αλφόνσο και την οικογένειά του.
Οικογένεια
Νυμφεύτηκε το 1883 την εξαδέλφη του Μαρία δε λα Παθ των Βουρβόνων-Ισπανίας, κόρη του Φραγκίσκου δε Ασίς, Δούκα του Κάδιθ, και είχε τέκνα:
Αναφορές
Κατηγορία:Οίκος του Βίττελσμπαχ
Τοξότης (αποσαφήνιση)
Η λέξη τοξότης χρησιμοποιείται με τις εξής σημασίες:
Εθνική Μπανγκλαντές (ποδόσφαιρο ανδρών)
Η εθνική ομάδα ποδοσφαίρου του Μπανγκλαντές εκπροσωπεί το Μπανγκλαντές στις διεθνείς ποδοσφαιρικές διοργανώσεις. Τελέι υπό τον έλεγχο της Ποδοσφαιρικής Ομοσπονδίας Μπανκγλαντές. Έδρα της ομάδας είναι το Εθνικό Στάδιο Μπανγκαμπάντου.
Ιστορία
Δεν προκρίθηκε ποτέ σε τελική φάση Παγκοσμίου Κυπέλλου. Το 2003 κατέκτησε το Χρυσό Κύπελλο της Ποδοσφαιρικής Ομοσπονδίας της Νότιας Ασίας.
Στάδιο
Η εθνική ομάδα διεξάγει την πλειοψηφία των εγχώριων αγώνων της στο Εθνικό Στάδιο Μπανγκαμπάντου, το οποίο βρίσκεται στη Ντάκα. Περιστασιακά οι εντός έδρας αγώνες διεξάγονται στο Στάδιο Μ. Α. Αζίζ στο Τσιταγκόνγκ, στο Στάδιο Επαρχίας Σιλέτ στο Σιλέτ, στο Στάδιο Επαρχίας Ραζσάχι στο Ραζσάχι και στο Στάδιο Σαμσούλ Χούντα στο Τζεσόρ.
Παίκτες
Οι ακόλουθοι παίκτες έχουν κληθεί για τον φιλικό αγώνα εναντίον του Λάος στις 27 Μαρτίου 2018.
Οι συμμετοχές και τα γκολ είναι ενημερωμένα έως τις 27 Μαρτίου 2018 μετά τον αγώνα εναντίον του Λάος.
! colspan="9" style="background:#b0d3fb; text-align:left;"|
Ελίκη
Με το όνομα αυτό είναι γνωστά
Οβρυά
Ο όρος Οβρυά μπορεί να αναφέρεται:
Ολιγοσακχαρίτης
Oλιγοσακχαρίτες ονομάζονται οι υδατάνθρακες που έχουν σχηματιστεί με τη συνένωση δύο ή περισσότερων μονοσακχαριτών μέσω γλυκοζιτικού δεσμού. Ανάλογα με τον αριθμό των μονοσακχαριτών που περιέχουν στο μόριό τους, οι ολιγοσακχαρίτες ονομάζονται δι-, τρι-, τέτρα-, πεντασακχαρίτες, κ.ο.κ. Οι ολιγοσακχαρίτες συνήθως αποτελούνται από 2-20 μονοσακχαρίτες και είναι μικρότεροι από τους πολυσακχαρίτες που αποτελούνται από χιλιάδες μονοσακχαρίτες.
Οι ολιγοσακχαρίτες είναι σημαντικά συστατικά των ζωντανών οργανισμών, π.χ. βρίσκονται στις διαμεμβρανικές πρωτεΐνες και συμμετέχουν σε κυτταρικές λειτουργίες. Βρίσκονται στις γλυκάνες: στις γλυκοπρωτεΐνες, στα γλυκολιπίδια, στον γλυκοκάλυκας. Ο πιο κοινός δισακχαρίτης είναι η ζάχαρη που υπάρχει στα ζαχαρότευτλα και τα ζαχαροκάλαμα. Η ραφινόζη είναι ένας τρισακχαρίτης που βρίσκεται σε πολλά φυσικά προϊόντα, στα φασόλια, τα λάχανα, τα μπρόκολα, στα λαχανικά και τα σιτηρά ολικής άλεσης. Η σταχυόζη είναι ένας τετρασακχαρίτης που βρίσκεται σε πολλούς φυτικούς ιστούς.
Οι ολιγοσακχαρίτες χρησιμοποιούνται ευρέως στη βιομηχανία τροφίμων και φαρμάκων. Λαμβάνονται με εξαγωγή από φυσικά προϊόντα (γάλα, λαχανικά, φρούτα) και με χημικές ή βιοτεχνολογικές διαδικασίες. Μερικοί μη πεπτόμενοι ολιγοσακχαρίτες έχουν πρεβιοτικές δράσεις που κάνουν καλό στην υγεία, προάγοντας την αύξηση των καλών βακτηρίων (π.χ. μπιφιδοβακτήρια) της εντερικής μικροβιακής χλωρίδας που προστατεύουν το έντερο, και περιορίζοντας τους παθογόνους (π.χ. κλωστηρίδια) που είναι καρκινογόνοι.
Σύνθεση
Οι δισακχαρίτες προέρχονται από την ένωση δύο μονοσακχαριτών που πρέπει να βρίσκονται σε κυκλική μορφή. Η ένωση γίνεται με μία αντίδραση συμπύκνωσης που ονομάζεται γλυκοζυλίωση, και ο δεσμός μεταξύ τους ονομάζεται γλυκοζιτικός:
Μονοσακχαρίτης1 + Μονοσακχαρίτης2 → Δισακχαρίτης + H2O
Με την ίδια αντίδραση προκύπτουν οι ολιγοσακχαρίτες και οι πολυσακχαρίτες. Οι ολιγοσακχαρίτες μπορούν να υδρολυθούν και να αποδώσουν τους μονοσακχαρίτες από τους οποίους αποτελούνται.
Παραδείγματα
Οι ολιγοσακχαρίτες κατηγοριοποιούνται με βάση τον αριθμό και την σύσταση των μονοσακχαριτών που περιέχουν.
Διατροφή
Στις κατηγορίες ολιγοσακχαριτών που έχουν ενδιαφέρον για την βιομηχανία τροφίμων και φαρμάκων περιλαμβάνονται:
Ολιγοσακχαρίτες μαννάνης: περιέχουν μανόζες και γλυκόζες. Παράγονται απο τους σακχαρομύκητες cerevisiae. Χρησιμοποιούνται στις ζωοτροφές, και σε ορισμένα συμπληρώματα διατροφής.
Βαλέρια Κουντριάβτσεβα
Η Βαλέρια Λβόβνα Κουντριάβτσεβα (Ρωσικά: Вале́рия Льво́вна Кудря́вцева), είναι Ρωσίδα παρουσιάστρια, χορέυτρια και ηθοποιός.
Προσωπική ζωή
Από το 1990 έως το 1992 ήταν παντρεμένη με τον Σεργκέι Λένιουκ μαζί έχουν έναν γιο, τον Ζαν Λένιουκ (1990). Από το 2004 έως το 2007 είχε σχέση με τον Ματβέι Μορόζοφ. Το 2008 είχε σχέση με τον Ρώσο τραγουδιστή Σεργκέι Λάζαρεφ, χώρισαν το 2012. Рассталась с ним в 2012 году. Απο το 2013 με τον παίκτη χόκεϊ Ίγκορ Μακάροφ.
Εξωτερικοί σύνδεσμοι
Κατηγορία:Ρωσίδες ηθοποιοί Κατηγορία:Ρώσοι παρουσιαστές Κατηγορία:Ρωσίδες χορεύτριες Κατηγορία:Ρώσοι Τηλεπαρουσιαστές
Βίκυ Λέανδρος
μικρογραφία|Η Βίκυ Λέανδρος με τους Άντα και [[Γιώργος Α. Παπανδρέου|Γιώργο Παπανδρέου το 2010|215x215εσ]] μικρογραφία|325x325εσ|Βίκυ Λέανδρος το 2010 Η Βίκυ Λέανδρος (πραγματικό όνομα: Βασιλική Παπαθανασίου) είναι Ελληνίδα τραγουδίστρια.
Βιογραφικά στοιχεία
Το 2001 προτάθηκε για Υπουργός Πολιτισμού (γερμ. Kultursenatorin) στο Αμβούργο. Το 2006 προτάθηκε επίσης για υποψήφια Υπουργός Πολιτισμού στο Βερολίνο. Έβαλε υποψηφιότητα και για τις εκλογές του 2007, χωρίς όμως επιτυχία.
Σταδιοδρομία
Το πρώτο της τραγούδι ηχογραφήθηκε το 1965 στη Γερμανία. Έγινε ευρύτερα γνωστή δύο χρόνια αργότερα με το L'Amour Est Bleu, με το οποίο συμμετείχε στο Φεστιβάλ της Eurovision. Το 1972 συμμετείχε στο διαγωνισμό για δεύτερη φορά και κέρδισε το πρώτο βραβείο με το τραγούδι Après Toi, το οποίο πώλησε 6 εκατομμύρια singles παγκοσμίως. Ακολούθησαν δεκάδες δίσκοι στα αγγλικά, γαλλικά, γερμανικά, ολλανδικά, ιαπωνικά, ιταλικά, ισπανικά και ελληνικά. Το 1986 αποσύρθηκε για να μεγαλώσει τα τρία της παιδιά, μέχρι την επάνοδό της το 1995 στη Γερμανία και στην Κεντρική Ευρώπη. Οι συνολικές πωλήσεις των δίσκων της ξεπερνούν τα 100 εκατομμύρια παγκοσμίως.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Ελληνίδες τραγουδίστριες ποπ Κατηγορία:Έλληνες πολιτευτές Κατηγορία:Συμμετέχοντες στη Eurovision Κατηγορία:Νικητές Διαγωνισμού Τραγουδιού Eurovision
Έλος της Αγαθούπολης
Το Έλος της Αγαθούπολης είναι το πιο ενδιαφέρον και ευκολότερα προσβάσιμο τμήμα του Δέλτα του Αλιάκμονα, και βρίσκεται 1 χλμ. βόρεια της Νέας Αγαθούπολης. Δημιουργήθηκε από τα φερτά υλικά του Αλιάκμονα. Στην αρχή είχε τη μορφή λιμνοθάλασσας· με τη συνεχή εδαφογένεση όμως, η λιμνοθάλασσα μετατράπηκε σε περιοδικά κατακλυζόμενο έλος. Το έλος ξεραίνεται στο τέλος του καλοκαιριού για να ξαναπλημμυρίσει με τις πρώτες βροχές.
Στο έλος απαντούν όλα τα είδη που παρατηρούνται στο Δέλτα του Αλιάκμονα. Ευνοούνται όμως τα υδροβατικά είδη (φοινικόπτερα, χουλιαρομύτες, ερωδιοί) που βρίσκουν τροφή στα ρηχά νερά. Τα φοινικόπτερα παρουσιάζουν εντυπωσιακό θέαμα καθώς πετάνε κατά εκατοντάδες από το Έλος προς τις αλυκές και αντίστροφα. Το χειμώνα συγκεντρώνονται χιλιάδες υδρόβια (πάπιες, χήνες, κύκνοι και βουτηχτάρια).
Στις λασπώδης εκτάσεις μεταξύ του ποταμού και της θάλασσας τρέφονται δεκάδες είδη παρυδάτιων πουλιών, ενώ στο Έλος φωλιάζει ο καλαμοκανάς.
Παραπομπές
Κατηγορία:Νομός Πιερίας Κατηγορία:Αλιάκμονας Κατηγορία:Δέλτα ποταμών της Ελλάδας
Αναμνηστικό μετάλλιο της ανακηρύξεως του Συντάγματος του 1843
Περιγραφή
Το μετάλλιο έφερε στην εμπρόσθια όψη την επιγραφή «ΣΥΝΤΑΓΜΑΤΙΚΟΣ ΘΡΟΝΟΣ». Στην πίσω όψη αναγράφονταν η ημερομηνία «3 ΣΕΠΤΕΜΒΡΙΟΥ 1843».
Βιβλιογραφία
Κατηγορία:Ελληνικά τάγματα και μετάλλια
Βίκτορ Μίλνερ
Ο Βίκτορ Μίλνερ (Victor Milner, 15 Δεκεμβρίου 1893 - 29 Οκτωβρίου 1972), αναφερόμενος και ως Βίκτορ Μίλλερ, ήταν Αμερικανός κινηματογραφιστής. Υπήρξε δέκα φορές υποψήφιος για Όσκαρ Καλύτερης Φωτογραφίας, κερδίζοντας, τελικά, ένα, το 1934, για την ταινία Κλεοπάτρα. Συμμετείχε σε πάνω από 130 ταινίες, διαφόρων κινηματογραφικών ειδών, όπως κωμικές, δραματικές, γουέστερν και φιλμ νουάρ ταινίες.
Ο Μίλνερ ξεκίνησε την καριέρα του ως βοηθός εργαστηρίου, σε ηλικία 15 ετών. Στην αρχή συμμετείχε σε κινηματογραφικές παραγωγές ως οπερατέρ, μέχρι το 1914, όπου ξεκίνησε να εργάζεται κανονικά ως κινηματογραφιστής. Αργότερα έγινε γνωστός με τη συνεργασία του με τον Σέσιλ Ντε Μιλ, και τις επικές εικόνες των ταινιών που κινηματογραφούσε. Τέλος, υπήρξε ένα από τα ιδρυτικά μέλη της Ένωσης Κινηματογραφιστών Αμερικής, στην οποία διετέλεσε και πρόεδρος από το 1937 έως το 1939.
Παραπομπές
Κατηγορία:Αμερικανοί κινηματογραφιστές Κατηγορία:Βραβευμένοι με Όσκαρ Καλύτερης Φωτογραφίας
Capitol Punishment: The Megadeth Years
Το Capitol Punishment: The Megadeth Years είναι συλλογή τραγουδιών του αμερικάνικου thrash metal συγκροτήματος Megadeth, η οποία κυκλοφόρησε τον Οκτώβριο του 2000 από την "Capitol Records".
Η συγκεκριμένη συλλογή κυκλοφόρησε για να ολοκληρωθεί το συμβόλαιο του συγκροτήματος με την εταιρεία "Capitol", με το επόμενο άλμπουμ τους να κυκλοφορεί από την "Sanctuary Records".
Το άλμπουμ ανέβηκε στο # 66 του Billboard και μέχρι το 2005 είχε πουλήσει πάνω από 200.000 αντίτυπα. Τα τραγούδια "Kill the King" and "Dread and the Fugitive Mind" ήταν νέες ηχογραφήσεις και το δεύτερο συμπεριλήφθηκε στο δίσκο "The World Needs a Hero του 2001. Στο τέλος της συλλογής υπάρχει ένα κρυμμένο κομμάτι με την ονομασία "Capitol Punishment", το οποίο είναι medley παλιότερων τραγουδιών των Megadeth.
Στο "Capitol Punishment: The Megadeth Years" περιλαμβάνονται τραγούδια από όλα τα στούντιο άλμπουμ του συγκροτήματος με εξαίρεση τον πρώτο τους δίσκο, "Killing Is My Business... and Business Is Good!".
Τραγούδια
1. Kill the King (Mustaine) - 3:46
2. Dread and the Fugitive Mind (Mustaine) - 4:26
4. Use the Man (Mustaine, Friedman) - 4:37
5. Almost Honest (Mustaine, Friedman) - 4:04
6. Trust (Mustaine, Friedman) - 5:12
7. À Tout le Monde (Mustaine) - 4:31
8. Train of Consequences (Mustaine) - 3:28
9. Sweating Bullets (Mustaine) - 5:04
10. Symphony of Destruction (Mustaine) - 4:03
12. '''Holy Wars... The Punishment Due' (Mustaine)'' - 6:35
13. In My Darkest Hour (Mustaine, Ellefson) - 6:19
14. Peace Sells (Mustaine) - 3:46
Θέσεις τσαρτ
Capitol Punishment: The Megadeth Years (άλμπουμ)
Επίσημη κυκλοφορία: 24 Οκτωβρίου 2000
Τα μέλη του συγκροτήματος
Τα τραγούδια του "Capitol Punishment: The Megadeth Years" ηχογραφήθηκαν από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 2000
Υποθυρεοειδισμός
Ο υποθυρεοειδισμός είναι μία κατάσταση στην οποία ο θυρεοειδής αδένας δεν παράγει αρκετή θυρεοειδική ορμόνη.
Ως πιο κοινή αιτία του υποθυρεοειδισμού παγκόσμια αναφέρεται συχνά η έλλειψη ιωδίου, αλλά μπορεί να προκαλείται από πολλούς άλλους παράγοντες. Μπορεί να προκύψει από την κακή λειτουργία του αδένα ή την μερική ή ολική αφαίρεσή του, ως αυτοάνοσο νόσημα, ή από προσβολή και καταστροφή του αδένα από ραδιενεργό Ιώδιο-131, ενώ μπορεί να σχετίζεται και με αυξημένο άγχος. Τα επίπεδα της θυρεοειδικής ορμόνης στο αίμα έχουν άμεση επίπτωση στις μεταβολικές λειτουργίες του οργανισμού και τη λειτουργία του συμπαθητικού νευρικού συστήματος, και όταν είναι ελαττωμένα παρουσιάζονται μια σειρά δυσλειτουργίες σε διάφορα συστήματα του οργανισμού. Στα βρέφη, ο σοβαρός υποθυρεοειδισμός μπορεί να οδηγήσει σε κρετινισμό.
Σε γενικές γραμμές ο υποθυρεοειδισμός μπορεί να αντιμετωπιστεί με τη χορήγηση συνθετικής θυρεοειδικής ορμόνης, αν και η ρύθμιση των επιπέδων της στο αίμα εξαρτάται από αρκετούς παράγοντες, όπως μεταβολές στο βάρος ή τη δραστηριότητα του ατόμου, τρόπος ζωής, άλλες παθήσεις κλπ.
Η αντίθετη με τον υποθυρεοειδισμό κατάσταση, όπου τα επίπεδα της θυρεοειδικής ορμόνης είναι υψηλότερα από τα φυσιολογικά, λέγεται υπερθυρεοειδισμός.
Κατάταξη
Ο υποθυρεοειδισμός κατατάσσεται συνήθως ανάλογα με το όργανο που ευθύνεται για την εμφάνισή του, όπως στον πίνακα που ακολουθεί.
Συγγενής Υποθυρεοειδισμός
Όταν ένα νεογέννητο έχει υποθυρεοειδισμό τότε λέμε ότι πάσχει από συγγενή υποθυρεοειδισμό. Οφείλεται σε μερική ή ολική ανεπάρκεια των ορμονών του θυρεοειδούς αδένα. Η συχνότητα του συγγενή υποθυρεοειδισμού είναι περίπου 1:3000.
Σημάδια και συμπτώματα
Ο πρώιμος υποθυρεοειδισμός συχνά είναι ασυμπτωματικός ή έχει πολύ ήπια συμπτώματα. Ο υποκλινικός υποθυρεοειδισμός είναι η κατάσταση όπου τα επίπεδα των θυρεοειδικών ορμονών στο αίμα είναι κανονικά, και τα επίπεδα της θυρεοειδοτρόπου ορμόνης (TSH) ελαφρά ανεβασμένα. Με υψηλότερα επίπεδα TSH και χαμηλά επίπεδα ελεύθερης T4, η κατάσταση περιγράφεται ως κλινικός (ή εμφανής) υποθυρεοειδισμός.
Ο υποθυρεοειδισμός μπορεί να σχετίζεται με τα παρακάτω συμπτώματα. Καθώς εκτός από την βρογχοκήλη τα υπόλοιπα κοινά συμπτώματα ή ακόμα και συνδυασμός αυτών δεν είναι αποκλειστικά του υποθυρεοειδισμού, δεν είναι δηλαδή ειδικά συμπτώματα, η μόνη ακριβής μέθοδος διάγνωσης μιας δυσλειτουργίας του αδένα είναι οι ορμονολογικές εξετάσεις αίματος για τον θυρεοειδή, και δευτερευόντως απεικονιστικές εξετάσεις.
Μη κοινά
Συμπτώματα που δεν απαντώνται συχνά ή απαντώνται σε περιπτώσεις σοβαρού υποθυρεοειδισμού.
Εγκυμοσύνη και γονιμότητα
Κατά τη διάρκεια της εγκυμοσύνης αυξάνονται οι ανάγκες για θυρεοειδικές ορμόνες και συνεπώς και ο κίνδυνος ένας προηγουμένως απαρατήρητος, υποκλινικός ή λανθάνων υποθυρεοειδισμός να μετατραπεί σε κλινικό υποθυρεοειδισμό. Ο υποκλινικός υποθυρεοειδισμός στην πρώιμη εγκυμοσύνη εκτιμάται ότι αυξάνει τον κίνδυνο προεκλαμψίας και της περιγεννητικής θνησιμότητας. Ο υποθυρεοειδισμός, ακόμα και στην ήπια ή υποκλινική μορφή του, είναι γνωστό ότι επηρεάζει αρνητικά τη γονιμότητα.
Αίτια
Η ανεπάρκεια ιωδίου είναι, παγκόσμια, η πιο συχνή αιτία του υποθυρεοειδισμού. Το ιώδιο είναι το βασικό συστατικό για τη σύνθεση των θυρεοειδικών ορμονών και η έλλειψή του από τη διατροφή οδηγεί σε ανεπαρκή παραγωγή τους. Παλαιότερα οι βρογχοκήλες και ο υποθυρεοειδισμοί ήταν πιο κοινοί σε πληθυσμούς ορεινών περιοχών που ζούσαν μαρκιά από τη θάλασσα, ακριβώς λόγω της έλλειψης ιωδίου στη διατροφή τους. Στη σημερινή εποχή η προσθήκη ιωδίου στο μαγειρικό αλάτι εξασφαλίζει την ελάχιστη ιωδίωση των τροφών ανεξάρτητα από τον τόπο διαβίωσης ή την κατανάλωση τροφών πλούσιων σε ιώδιο. Παρ' όλα αυτά, σύμφωνα με τον Παγκόσμιο Οργανισμό Υγείας το 2007 ανεπάρκεια ιωδίου είχαν περίπου 2 δισεκατομμύρια άνθρωποι παγκόσμια, το ένα τρίτο από τους οποίους ήταν παιδιά σχολικής ηλικίας, και μόνο 34 χώρες είχαν πετύχει την πλήρη ιωδίωση του συνόλου της παραγωγής αλατιού. Έτσι, το πρόβλημα της ανεπάρκειας ιωδίου παραμένει ένα σημαντικό ζήτημα δημόσιας υγείας.
Σε άτομα που έχουν επάρκεια ιωδίου, ο υποθυρεοειδισμός προκαλείται συχνά από την θυρεοειδίτιδα Χασιμότο, ένα αυτοάνοσο νόσημα όπου το αμυντικό σύστημα του οργανισμού επιτίθεται στον θυρεοειδή και τον καταστρέφει. Καταστροφή του θυρεοειδούς επιφέρει και η πρόσληψη από τον οργανισμό ραδιενεργού Ιωδίου-131. Το ραδιενεργό αυτό ισότοπο του ιωδίου απελευθερώνεται κατά τη διάρκεια των υπέργειων πυρηνικών δοκιμών αλλά και μετά από ένα σοβαρό πυρηνικό ατύχημα, και μπορεί να προσληφθεί μέσω μολυσμένων τροφών. Συγκεντρώνεται στον θυρεοειδή και η διάσπασή του μπορεί να προκαλέσει καρκίνο του θυρεοειδή και διάφορες θυρεοειδίτιδες ή μορφολογικές και λειτουργικές ανωμαλίες στον αδένα, ιδιαίτερα όταν προσληφθεί από παιδιά. Το Ι-131 χρησιμοποιείται επίσης και στην πυρηνική ιατρική, χορηγούμενο για να καταστρέψει εσκεμμένα τον θυρεοειδή για τη θεραπεία της νόσου Graves ή του υπερθυρεοειδισμού.
Ο εγγενής υποθυρεοειδισμός είναι μια σπάνια κατάσταση, που αποτελεί περίπου το 0.2% των περιπτώσεων, και μπορεί να οφείλεται είτε σε απλασία θυρεοειδούς, δηλαδή την εκ γενετής απουσία ή ελλιπή ανάπτυξη του αδένα, ή δυσλειτουργίες στο μεταβολισμό των ορμονών. Σε αυτή την κατηγορία συμπεριλαμβάνεται και η έλλειψη ευαισθησίας στις θυρεοειδικές ορμόνες, αν και σε αυτή την περίπτωση τα επίπεδα των ορμονών στο αίμα είναι φυσιολογικά ή ακόμα και υψηλά.
Ο υποθυρεοειδισμός μπορεί να εμφανιστεί επίσης ως συνέπεια της θυρεοειδίτιδας μετά τον τοκετό, που εμφανίζεται σε πρώτη φάση ως υπερθυρεοειδισμός που μπορεί να επιστρέψει σε κανονικά επίπεδα ή να εξελιχθεί σε παροδικό ή μόνιμο υποθυρεοειδισμό. Μπορεί επίσης να εμφανιστεί ως αποτέλεσμα της θυρεοειδίτιδας de Quervain, φλεγμονής του θυρεοειδή που προκαλείται από προσβολή από ιό όπως αυτός της γρίπης και μπορεί να καταστρέψει τον αδένα.
Ο υποθυρεοειδισμός μπορεί επίσης να προκληθεί από τη χρήση αντικαταθλιπτικών φαρμάκων με βάση το λίθιο, που χρησιμοποιούνται συνήθως για να αντιμετωπιστεί η διπολική διαταραχή. Μάλιστα το λίθιο έχει σποραδικά χρησιμοποιηθεί για να αντιμετωπιστεί ο υπερθυρεοειδισμός. Άλλα φάρμακα που μπορεί να προκαλέσουν υποθυρεοειδισμό είναι η ιντερφερόνη άλφα, η ιντερλευκίνη-2, και η θαλιδομίδη.
Διάγνωση
Η μόνη αξιόπιστη μέθοδος για τη διάγνωση του υποθυρεοειδισμού είναι ο έλεγχος των επιπέδων της θυρεοειδοτρόπου ορμόνης (TSH) και της ελεύθερης θυροξίνης (Τ4) στο αίμα. Υπάρχουν όμως φορές που και αυτά τα επίπεδα επηρεάζονται από νόσους που δεν έχουν σχέση με τον θυρεοειδή.
Υψηλά επίπεδα TSH σημαίνουν ότι ο θυρεοειδής δεν παράγει αρκετές θυρεοειδικές ορμόνες (κυρίως Τ4 και δευτερευόντως τριιωδοθυρονίνη, Τ3). Όμως η μέτρηση μόνο της TSH δεν μπορεί να διαγνώσει τον δευτερογενή και τριτογενή υποθυρεοειδισμό, οπότε μπορούν να γίνουν και μετρήσεις για τις Τ3 και Τ4 αν τα επίπεδα της TSH είναι φυσιολογικά αλλά παρ' όλα αυτά υπάρχουν ενδείξεις υποθυρεοειδισμού:
Επιπλέον, μπορεί να απαιτηθούν και άλλες εξετάσεις όπως:
Εξωτερικοί σύνδεσμοι
Κατηγορία:Παθήσεις του ενδοκρινικού συστήματος
Tail (Unix)
Το tail είναι ένα πρόγραμμα στο Unix και στα Unix-οειδή συστήματα που χρησιμοποιείται για την εμφάνιση των τελευταίων γραμμών ενός αρχείου κειμένου ή δεδομένων από μια διασωλήνωση.
Σύνταξη
Η σύνταξη της εντολής είναι:
<tt>tail [επιλογές] <όνομα_αρχείου></tt>
Η προκαθορισμένη συμπεριφορά της <tt>tail</tt> είναι να τυπώσει τις τελευταίες 10 γραμμές της εισόδου της στην καθιερωμένη έξοδο. Ο αριθμός των γραμμών που τυπώνονται και οι μονάδες μέτρησης που χρησιμοποιούνται (γραμμές, ενότητες, bytes) μπορούν να τροποποιηθούν από τις επιλογές της γραμμής εντολών. Το παρακάτω παράδειγμα δείχνει τις τελευταίες 20 γραμμές του αρχείου filename:
<tt>tail -n 20 filename</tt>
Αυτό το παράδειγμα δείχνει τα τελευταία 15 bytes όλων των αρχείων που αρχίζουν από foo:
<tt>tail -c 15 foo*</tt>
Αυτό το παράδειγμα δείχνει όλες τις γραμμές του αρχείου filename ξεκινώντας από τη δεύτερη γραμμή:
<tt>tail -n +2 filename</tt>
<tt>tail -20 filename</tt> <tt>tail -50c filename</tt>
Η σύνταξη αυτή όμως δεν ενθαρρύνεται πια και δε συμμορφώνεται με το πρότυπο POSIX 1003.1-2001. Ακόμα και αν υποστηρίζεται σε τρέχουσες εκδόσεις, όταν χρησιμοποιείται με άλλες επιλογές (όπως η -f, βλ. παρακάτω), αυτές δε λειτουργούν σωστά.
Παρακολούθηση αρχείου
Η <tt>tail</tt> έχει μια ειδική επιλογή της γραμμής εντολών, την <tt>-f</tt> (follow), η οποία επιτρέπει την παρακολούθηση ενός αρχείου. Αντί να εμφανίσει τις τελευταίες γραμμές και στη συνέχεια να τερματίσει, η <tt>tail</tt> δείχνει τις γραμμές και στη συνέχεια παρακολουθεί το αρχείο. Καθώς προστίθονται νέες γραμμές στο αρχείο από μια άλλη διεργασία, η <tt>tail</tt> ανανεώνει την έξοδό της. Το χαρακτηριστικό αυτό είναι ιδιαίτερα χρήσιμο για την παρακολούθηση αρχείων συμβάντων (log files). Η παρακάτω εντολή θα εμφανίσει τις τελευταίες 10 γραμμές του αρχείου messages και θα προσθέσει τις νέες γραμμές στην έξοδο όσο αυτές προστίθενται στο messages:
<tt>tail -f /var/adm/messages</tt>
Η διακοπή της <tt>tail</tt> όταν παρακολουθεί ένα αρχείο γίνεται με το συνδυασμό πλήκτρων Ctrl+C. Η εντολή αυτή μπορεί να εκτελεστεί "στο παρασκήνιο" με τον χαρακτήρα <tt>&</tt>, δείτε έλεγχος εργασιών.
Αν πρόκειται να παρακολουθηθεί η έξοδος μιας εντολής, μπορεί να χρησιμοποιηθεί και η εντολή watch.
Εξωτερικοί σύνδεσμοι
Κατηγορία:Unix
Κατάλογος έργων του Αννίμπαλε Καρράτσι
Η σελίδα αυτή περιέχει εικονογραφημένο κατάλογο των έργων του Αννίμπαλε Καρράτσι.
Κατηγορία:Κατάλογοι έργων τέχνης
Μερόπη Τζούφη
Η Μερόπη Τζούφη είναι Ελληνίδα πολιτικός, βουλευτής Ιωαννίνων του ΣΥΡΙΖΑ, πρώην Υφυπουργός Παιδείας, Έρευνας και Θρησκευμάτων στην Κυβέρνηση του Αλέξη Τσίπρα και Καθηγήτρια Παιδιατρικής - Παιδονευρολογίας στο Τμήμα Ιατρικής, της Σχολής Επιστημών Υγείας του Πανεπιστημίου Ιωαννίνων.
Βιογραφικά στοιχεία
Γεννήθηκε στα Ιωάννινα (καταγωγή από το Κεντρικό Ζαγόρι) και αποφοίτησε το 1976 από το Γυμνάσιο Τρικάλων. Από το 1985 κατοικεί μόνιμα στα Ιωάννινα. Είναι παντρεμένη με τον Ευάγγελο Μακάριο, οικονομολόγο και συνταξιούχο της Δημοτικής Επιχείρησης Ύδρευσης-Αποχεύτεσης Ιωαννίνων (ΔΕΥΑΙ) και έχουν δυο κόρες, την Αλεξάνδρα και τη Στεφανία.
Σπουδές και επαγγελματική δραστηριότητα
Η Μερόπη Τζούφη αποφοίτησε το 1982 από την Ιατρική Σχολή του Εθνικού Καποδιστριακού Πανεπιστημίου Αθήνων (ΕΚΠΑ), ενώ στα πλαίσια των φοιτητικών ανταλλαγών είχε μεταβεί για κλινική άσκηση στην Ιατρική Σχολή του Πανεπιστημίου του Μίσιγκαν στις ΗΠΑ.
Εργάστηκε ως αγροτικός Ιατρός στο Κέντρο Υγείας Κόνιτσας (1983-1985) και στη συνέχεια ειδικεύθηκε στην παιδιατρική στο Πανεπιστημιακό Γενικό Νοσοκομείο Ιωαννίνων (1985-1989), στο οποίο εργάσθηκε κατόπιν ως Επιμελήτρια του ΕΣΥ (1990-2002). Στη συνέχεια, μετέβη για μετεκπαίδευση στην Αγγλία, στο αντικείμενο της Παιδιατρικής Νευρολογίας στο Πανεπιστήμιο του Λονδίνου.
Εξελέγη Λέκτορας Παιδιατρικής (2002) στο Πανεπιστήμιο Ιωαννίνων, στον Τομέα Υγείας του Παιδιού της Ιατρικής Σχολής και στη συνέχεια Επίκουρη Καθηγήτρια (2006-2012). Αργότερα, μετά τη συμπληρωματική μετεκπαίδευσή της στη Βρετανία, εργάστηκε από το 2012 ως Αναπληρώτρια Καθηγήτρια Παιδιατρικής-Παιδιατρικής Νευρολογίας στο Πανεπιστήμιο Ιωαννίνων και ως υπεύθυνη της Παιδονευρολογικής Μονάδας, του Ειδικού Εξωτερικού Ιατρείου, καθώς και του Εργαστηρίου Νευροφυσιολογίας για παιδιά, στο Πανεπιστημιακό Νοσοκομείο Ιωαννίνων.
Είναι μέλος του Δ.Σ. της Ελληνικής Παιδιατρικής Εταιρείας, ενώ διετέλεσε και μέλος του Δ.Σ. της Ελληνικής Παιδονευρολογικής Εταιρίας (για τρεις διετίες, έως το 2013). Επίσης είναι επιστημονική σύμβουλος του Δ.Σ. της ΕΛΕΠΑΠ Ιωαννίνων, για τη βελτίωση της φροντίδας, την επέκταση της λειτουργίας της και της συνεχούς αναβάθμισης των παρεχόμενων υπηρεσιών για παιδιά και εφήβους με ειδικές ανάγκες ή αναπηρίες (εγκεφαλική παράλυση, νοητική υστέρηση, νευρομυϊκά και νευροεκφυλιστικά νοσήματα, αυτισμό, ΔΕΠΥ, κ.α.).
Πολιτική και κοινωνική δραστηριότητα
Κατά τη διάρκεια των φοιτητικών της χρόνων ήταν μέλος της ΚΝΕ (1976-1983) και αργότερα του ΚΚΕ (1983 -1985). Στη συνέχεια υπήρξε ιδρυτικό μέλος του Συνασπισμού της Αριστεράς και της Προόδου, ενώ το 2013 υπήρξε εκλεγμένη σύνεδρος στο Ιδρυτικό Συνέδριο του ΣΥΡΙΖΑ. Επιπλέον, υπήρξε εκλεγμένο μέλος της Νομαρχιακής Επιτροπής Ηπείρου του ΣΥΡΙΖΑ (2013-2014), καθώς και υποψήφια δημοτική σύμβουλος Ιωαννίνων στις αυτοδιοικητικές εκλογές του 2014, με το συνδυασμό Γιάννενα - Πολίτες για την Ανατροπή, με επικεφαλής τον Λάζαρο Νάτση. Διετέλεσε ακόμη ενεργό μέλος επιστημονικών (ιατρικών) συλλόγων.
Στις βουλευτικές εκλογές του Ιανουαρίου 2015 εξελέγη βουλευτής Ιωαννίνων  με τον ΣΥΡΙΖΑ, ενώ επανεξελέγη στις εκλογές του Σεπτεμβρίου 2015. Ως βουλευτής συμμετείχε στις εξής Επιτροπές της Βουλής των Ελλήνων:
Στις 28 Φεβρουαρίου του 2018, ορίστηκε Υφυπουργός Παιδείας, Έρευνας και Θρησκευμάτων στην Κυβέρνηση του Αλέξη Τσίπρα, με αρμοδιότητες:
Στις πρόωρες βουλευτικές εκλογές του Ιουνίου 2019 επανεξελέγη βουλευτής Ιωαννίνων με τον ΣΥΡΙΖΑ-Προοδευτική Συμμαχία, λαμβάνοντας 11.208 ψήφους
Παραπομπές
Κατηγορία:Έλληνες παιδίατροι Κατηγορία:Καθηγητές Πανεπιστημίου Ιωαννίνων Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Ιωαννίνων Κατηγορία:Έλληνες υφυπουργοί Παιδείας, Έρευνας και Θρησκευμάτων
Δημήτριος Γαροφάλλου
Ο Δημήτριος Γαροφάλλου ή Φαρμασόνης από τη Λήμνο (γεν. 1804) υπήρξε αγωνιστής στην Ελληνική Επανάσταση του 1821. Πολέμησε σε πολλές μάχες και τραυματίστηκε τρεις φορές. Παρασημοφορήθηκε με το "χαλκούν αριστείον ανδρείας". Έφτασε έως το βαθμό του εικοσιπένταρχου. Μεταπολεμικά έζησε άσημος στη Χαλκίδα.
Η δράση του
Ο Δημήτριος Γαροφάλλου γεννήθηκε το 1804 στη Λήμνο. Μετείχε στην Επανάσταση από το 1823, σε ηλικία 19 ετών, έως το τέλος της. Έλαβε μέρος σε χερσαίες επιχειρήσεις υπό τις διαταγές του Ν. Κριεζώτη και του Γ. Σκουρτανιώτη, στην εκστρατεία της μάχες Καρύστου, την πολιορκία Αθηνών, τις μάχες Νιόκαστρου και Θερμοπυλών. Τραυματίστηκε τρεις φορές, όπως αναφέρεται σε μεταγενέστερα πιστοποιητικά. Για τις υπηρεσίες που πρόσφερε του δόθηκε ο βαθμός του εικοσίπενταρχου στις 28 Μαΐου 1832:
"Κον Δημήτριον Φαρμασόνην (Γαροφάλλου) Δια τας προς την πατρίδα εκδουλεύσεις σου και δια την προς τους Νόμους της Πατρίδος ευπείθειάν σου, η Διοικητική Επιτροπή σε προβιβάζει εις τον βαθμόν του εικοσιπεντάρχου... Τη 28 Μαρτίου 1832, εν Άργει."
Με την άφιξη του Όθωνα εγκαταστάθηκε μόνιμα στη Χαλκίδα, όπου ασκούσε το επάγγελμα του κρεοπώλη για πολλά χρόνια. Από τη Χαλκίδα υπέβαλλε διάφορες αιτήσεις αναγνώρισης των υπηρεσιών του προς την πατρίδα. Το 1842 προτάθηκε για το "σιδηρούν αριστείον" από το Αρχηγείον Χωροφυλακής. Τελικά, το 1847 του χορηγήθηκε το "χαλκούν αριστείον ανδρείας του αγώνος".
Το 1865, σε μεγάλη πλέον ηλικία, με νέα αίτησή του ζητούσε μια μικρή σύνταξη για να επιβιώσει: "την δικαία αμοιβή μου ως στερούμενος αυτού του καθημερινού άρτου". Είναι η τελευταία είδηση που υπάρχει γι' αυτόν.
Πηγές
Κατηγορία:Αγωνιστές του 1821
Εθνική Μπουτάν (ποδόσφαιρο ανδρών)
Η Εθνική Μπουτάν είναι η εθνική, ποδοσφαιρική ομάδα του Μπουτάν. Ελέγχεται από την Ποδοσφαιρική Ομοσπονδία Μπουτάν, η οποία συνδέεται με την Ασιατική Συνομοσπονδία Ποδοσφαίρου. Έδρα της ομάδας είναι το Changlimithang Stadium. Είναι από τις πιο αδύναμες ομάδες στον κόσμο. Από το Δεκέμβριο του 2012 βρίσκονται στην τελευταία θέση της παγκόσμιας κατάταξης. .
Εξωτερικοί σύνδεσμοι
Κατηγορία:Ποδόσφαιρο στο Μπουτάν Μπουταν
Σπύρος Μισθός
Ο Σπύρος Μισθός (6 Μαρτίου 1958 – 19 Δεκεμβρίου 2020) ήταν Έλληνας ηθοποιός του θεάτρου, του κινηματογράφου και της τηλεόρασης. Ξεκίνησε την πορεία του ως ηθοποιός το 1983 λαμβάνοντας μέρος σε θεατρικές παραστάσεις, τηλεοπτικές σειρές και ταινίες. Ένας από τους πιο γνωστούς ρόλους στην καριέρα του ήταν αυτός του αστυνόμου Χάρη Βεργίτση στην καθημερινή σειρά του ANT1 Καλημέρα Ζωή στην οποία πρωταγωνιστούσε από το 1995 μέχρι το 2006.
Βιογραφικό
Τη σεζόν 1990-1991 πρωταγωνίστησε σε μία από τις πρώτες καθημερινές σειρές της ελληνικής τηλεόραση Στη σκιά του χρήματος στον ANT1. Την επόμενη σεζόν υποδύθηκε τον Δημήτρη Νομικό στην κοινωνική σειρά του ANT1 Φάκελλος Αμαζών. Από το 1992 μέχρι το 1993 υποδύθηκε το Φοίβο Δούκα στην καθημερινή σειρά του ANT1 Το Γαλάζιο Διαμάντι. Ο ρόλος που τον κατέστησε ιδιαίτερα αναγνωρίσιμο στο ευρύ κοινό ήταν αυτός του αστυνομικού Χάρη Βεργίτση στην καθημερινή σειρά του Νίκου Φώσκολου Καλημέρα Ζωή. Εντάχθηκε στο καστ της σειράς το 1995 στις αρχές του τρίτου κύκλου της. Με τα χρόνια ο ήρωας που υποδυόταν έγινε ένας από τους βασικούς της σειράς κι έτσι παρέμεινε σεναριακά μέχρι το φινάλε της σειράς τον Μάρτιο του 2006, έχοντας λάβει μέρος σε περισσότερα από 2.500 επεισόδια. Μετά την εντεκάχρονη παρουσία του στη καθημερινή σειρά του ANT1 εργάστηκε εξ ολοκλήρου στο θέατρο.
Από το 2007 έως το 2011 ήταν καλλιτεχνικός διευθυντής του Δημοτικού Θεάτρου Ιωαννίνων.
Γάμος και οικογένεια
Κατά τη δεκαετία του 1990 υπήρξε παντρεμένος με την επίσης ηθοποιό Τόνια Αδαμοπούλου. Από το 2004 έως το 2014 ήταν νυμφευμένος με την Δήμητρα Ακούρου, με την οποία απέκτησε δύο παιδιά.
Θάνατος
Απεβίωσε πρόωρα από ανίατη νόσο το Σάββατο 19-12-2020 σε ηλικία 62 ετών.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Σαρκόφιλος
Ο Σαρκόφιλος (Sarcophilus) είναι γένος σαρκοφάγων μαρσιποφόρων πιο γνωστό για το μοναδικό επιζών μέλος του, τον διάβολο της Τασμανίας (S. harrisii).
Το γένος Σαρκόφιλος έχει τρία είδη. Τα S. laniarius και S. moornaensis είναι γνωστά μόνο από απολιθώματα του Πλειστόκαινου. Το S. laniarius ήταν μεγαλύτερο από το σύγχρονο, και μόνο επιζών είδος, S. harrisii, ζυγίζοντας έως και 10 κιλά παραπάνω. Η σχέση μεταξύ των τριών ειδών δεν είναι ξεκαθαρισμένη. Ενώ κάποιοι υποστηρίζουν ότι το S. harrisii ενδέχεται να ήταν μικρότερη εκδοχή του S. laniarius λόγω νησιωτικού νανισμού, άλλοι υποστηρίζουν ότι ήταν εντελώς διαφορετικό είδος, και ότι τα δύο συνυπήρξαν κατά το Πλειστόκαινο.
Πηγές
Κατηγορία:Δασυουρίδες
Μαρσελίνος (κόμης)
O Μαρσελίνος (λατινικά] : Marcellinus) ήταν πολιτικός και στρατιωτικός της Ανατολικής Ρωμαϊκής Αυτοκρατορίας, του 4ου αιώνα, κατά τη διάρκεια της βασιλείας του αυτοκράτορα Κωνσταντίνου Β΄ (περ. 337–361).
Σύμφωνα με δύο νόμους του Θεοδοσιανού κώδικα της 3ης Οκτωβρίου 349 (XII.2.1 + XV.1.6) ο Μαρσελίνος υπηρέτησε ως κόμης της Ανατολής. Ίσως μπορεί να ταυτιστεί με το ομώνυμο Μαρσελίνο που υπηρετούσε στο δικαστήριο που έκρινε τον Φωτεινό στο Σίρμιο το 351. Σύμφωνα με τους συγγραφείς του  Prosopography of the Later Roman Empire, ήταν αναμφίβολα Χριστιανός.
Παραπομπές
Κατηγορία:Κόμητες της εώας Κατηγορία:Βυζαντινοί του 4ου αιώνα
Αριστείδης Έσσλιν
200px|right|thumb|Ο Σταυρός των Ιπποτών του Βασιλικού Τάγματος Ο Αριστείδης Έσσλιν (Aristeides Emanuel Bathasar von Hößlin), 1839-1904, ήταν Έλληνας πολιτικός μηχανικός βαυαρικής καταγωγής.
Γεννήθηκε στην Αθήνα την 1η Δεκεμβρίου 1839 και σπούδασε πολιτικός μηχανικός. Απεβίωσε στη Λάρισα στις 27 Νοεμβρίου 1904.
Βιογραφικά στοιχεία
Ήταν γιος του Ιουλίου Έσσλιν, τραπεζίτη - μεγαλέμπορου, και της Χριστίνας Χατζηαποστόλου, κόρης Έλληνα προξένου στην Σμύρνη. Είχε δύο μικρότερα αδέλφια, τον έγκριτο νομικό και πολιτικό Κωνσταντίνο Έσσλιν και τον Φερδινάνδο Έσσλιν που θυσιάστηκε το 1866 για την απελευθέρωση της Κρήτης.
Νυμφεύθηκε το 1871 την Μαρία Νοταρά, εγγονή του Γεωργίου Καραϊσκάκη. Η Μαρία Νοταρά καταγόταν από την αρχοντική οικογένεια των Νοταράδων με ρίζες στο Βυζάντιο. Ήταν κόρη του Ανδρέα Νοταρά, υπασπιστή του βασιλιά Όθωνα, υπουργού και βουλευτού Κορινθίας και της Πηνελόπης Καραϊσκάκη. Ο Αριστείδης Έσσλιν μαζί με την Μαρία Νοταρά απέκτησαν 8 παιδιά, από το πρώτο τους γιο τον γεωπόνο και μεγαλοκτηματία Φλαμπουρίτσας Τρικάλων Γουλιέλμο Έσσλιν που γεννήθηκε στις 23 Απριλίου 1872 κατάγονται όλοι οι εν ζωή Έσσλιν στην Αθήνα. Το 1880 γεννήθηκε ο Όθωνας Έσσλιν, ο μικρότερος της οικογενείας, που αφιέρωσε τη ζωή του στον Μακεδονικό Αγώνα. Ο οπλαρχηγός Όθωνας Έσσλιν κατατάχθηκε στο σώμα του Δ. Παπαβίερου που συστάθηκε την άνοιξη του 1907.
Έργα του
Ο Αριστείδης Έσσλιν εργάστηκε ως πολιτικός μηχανικός, κατασκεύασε το λιμάνι του Βόλου, το νομαρχιακό κτήριο της Ερμούπολης Σύρου και πολλά άλλα κτήρια στην Αθήνα μεταξύ των οποίων και της οικογένειας Μπενάκη. Τιμήθηκε από τον Βασιλιά των Ελλήνων Γεώργιο Α' για την μακρά και επιτυχημένη υπηρεσία του με τον Αργυρό Σταυρό του Βασιλικού Τάγματος του Σωτήρος.
Αναφορές
Κατηγορία:Έλληνες πολιτικοί μηχανικοί Αριστειδης Κατηγορία:Οικογένεια Ίσκου Κατηγορία:Αργυρός σταυρός του Τάγματος του Σωτήρος
ΝΚ Σβομπόντα
Η ΝΚ Σβόμποντα (σλοβενικά: NK Svoboda) είναι σλοβένικη ποδοσφαιρική ομάδα από τη Λιουμπλιάνα. Έδρα της ομάδας είναι το Σπόρτνι παρκ Σβόμποντα χωρητικότητας 3.000 θέσεων.
Write (Unix)
Η   μπορεί να αντιστοιχεί σε διάφορες εντολές του Unix. Όλες οι γνωστές εκδόσεις της  χρησιμοποιούνται για να γράφονται μηνύματα προς κάποιον άλλο χρήστη, με την πιο δημοφιλή από αυτές να στέλνει το μήνυμα κατευθείαν στο TTY του άλλου χρήστη.
Χρήση
Η σωστή σύνταξη της εντολής  είναι:
write χρήστης [tty] μήνυμα
Η διαδικασία της συγγραφής του μηνύματος λήγει με την αποστολή του EOF, η οποία γίνεται με την πληκτρολόγηση του Ctrl+D. Το όρισμα tty είναι απαραίτητο μόνο αν ο χρήστης έχει εισέλθει σε παραπάνω από ένα τερματικά.
Παράδειγμα
Μια συνομιλία μεταξύ δύο χρηστών στο ίδιο μηχάνημα:
11:19 AM# write root pts/7 test
Το παραπάνω εμφανίζει το εξής στον χρήστη στην κονσόλα αυτή:
Message from root@punch on pts/8 at 11:19 ... test
Ιστορία
Μια έκδοση της εντολής write εμφανίστηκε στην πρώτη έκδοση (First Edition) του λειτουργικού συστήματος Research Unix. Μια άλλη έκδοση της  γράφει ένα μήνυμα σε έναν χρήστη σε ένα Δίκτυο Windows, χρησιμοποιώντας το πρωτόκολλο SMB.
Το Programmer's Workbench UNIX περιείχε το πρόγραμμα <tt>wall</tt> που έγραφε ένα μήνυμα σε όλους τους χρήστες με τον ίδιο τρόπο.
Δείτε επίσης
Κατηγορία:Unix
Δήμος Κάτω Κλεινών
Ο Δήμος Κάτω Κλεινών ήταν δήμος του Νομού Φλώρινας που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο Δήμο Φλώρινας. Βρισκόταν στα βόρεια του νομού, στα σύνορα με την Πρώην Γιουγκοσλαβική Δημοκρατία της Μακεδονίας. Αποτελούταν από 16 δημοτικά διαμερίσματα, καταλάμβανε έκταση 188,6 τ.χλμ. και είχε συνολικό πληθυσμό 3.963 κατοίκους (απογραφή 2001). Έδρα του δήμου ήταν οι Κάτω Κλεινές.
Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):
Εξωτερικοί σύνδεσμοι
Κ *
Долно Клещино (дем)
Παγκόσμια Ημέρα γραφής Μπράιγ
Παγκόσμια ημέρα γραφής Μπράιγ είναι η 4η Ιανουαρίου και ανακηρύχθηκε επίσημα στις 18 Δεκεμβρίου 2018 με ψήφισμα που υιοθέτησε η Γενική Συνέλευση του ΟΗΕ. Σκοπός του εορτασμού είναι να τονιστεί η σημασία της γραφής Μπράιγ για την επικοινωνία των ανθρώπων με πλήρη ή μερική τύφλωση και ως μέσου υλοποίησης των ανθρωπίνων δικαιωμάτων τους.
Ως ημέρα εορτασμού επιλέχθηκε η 4η Ιανουαρίου προς τιμήν του Λουί Μπράιγ, επειδή ήταν η ημέρα γέννησης του και ο οποίος όντας ο ίδιος τυφλός, εφηύρε το σύστημα γραφής και ανάγνωσης για τυφλούς το οποίο φέρει το όνομά του.
Παραπομπές
Κατηγορία:Παγκόσμιες ημέρες
Μετάλλιο Ναυτικού Απομαχικού Ταμείου
Το Μετάλλιον του Ναυτικού Απομαχικού Ταμείου (Ν.Α.Τ.) ήταν ελληνικό μετάλλιο. Ιδρύθηκε το έτος 1907 με το Νόμο ΓΣΚΣΤ'. Απενέμετο από τον Υπουργό των Ναυτικών σε όσους κινδύνεψαν στη θάλασσα ή σε ευεργέτες του Ταμείου. Εφέρετο σε μετάξινη κυανόλευκη ταινία πλάτους 33 χιλ. στο στήθος στην αριστερή πλευρά. Στην πίσω πλευρά χαράσσοταν το ονοματεπώνυμο του τιμηθέντος και ο λόγος της απονομής, π.χ. "επί διασώσει ανθρώπου είτε πλοίου" ή "επ' ευεργεσία ναυτιλλομένων". Θεωρείται σπανιώτατο και, σύμφωνα με πληροφορίες, διασώζονται σε ιδιωτικές συλλογές ή μουσεία ελάχιστα.
Κυβερνοπάνκ
Το κυβερνοπάνκ (αγγλικά: cyberpunk) είναι λογοτεχνικό ρεύμα επιστημονικής φαντασίας το οποίο εμφανίστηκε στα γραπτά ενός κύκλου Αμερικανών συγγραφέων κατά τα τέλη της δεκαετίας του 1970 και επικράτησε στον χώρο ως τα μέσα της δεκαετίας του 1980. Χαρακτηρίζεται από αναφορές στον υπόκοσμο της υψηλής τεχνολογίας του άμεσου μέλλοντος, επικεντρωμένης σε προϊόντα πληροφορικής, τηλεπικοινωνιών και γενετικής μηχανικής, σε ένα συνήθως δυστοπικό, μεταβιομηχανικό κοινωνικό σκηνικό.
Ιστορία
Πρόγονοι του κυβερνοπάνκ μπορούν να ανιχνευθούν στα σκοτεινά γραπτά του Φίλιπ Κ. Ντικ, όπου η πραγματικότητα είναι ρευστή, οι μηχανές νοήμονες και το κοινωνικό καθεστώς απολυταρχικό, και σχεδόν σε κάθε δυστοπία που γράφτηκε κατά τον 20ο αιώνα. Ο Ουίλιαμ Μπάροουζ, ο Χάρλαν Έλισον και ο Άλφρεντ Μπέστερ συνήθως θεωρούνται προγενέστεροι συγγραφείς επιστημονικής φαντασίας με θεματολογία που ταιριάζει στις νόρμες του κυβερνοπάνκ, ενώ όλο το Νέο Κύμα της δεκαετίας του '60 και του '70 παρουσίασε χαρακτηριστικά που κατόπιν θεωρήθηκαν θεμελιώδη στοιχεία του είδους: πεσιμισμός, κριτική στάση απέναντι στην τεχνολογία, θεματική στροφή στη Γη του εγγύς μέλλοντος.
Μετάλλιο Ναυτικού Απομαχικού Ταμείου
Αναφορές
Κατηγορία:Ελληνικά τάγματα και μετάλλια Κατηγορία:Υπουργείο Ναυτικών